ምምላስ ኣመሪካውያን ዜጋታት ድማ ካብ ኤርትራ ጥራይ ኣይኮነን ተራእዩ ድማ ኢሉ። "ሚኒስትሪ ጉዳያት ወጻኢ ኣመሪካ፡ ክሳብ 24 ሚያዝያ፡ ካብ 124 ሃገራትን ግዝኣታትን 67,448 ኣመሪካውያን ናብ ሃገሮም ክምለሱ ኣዋዲዱ'ሎ" ይብል እቲ ኤምባሲ ሎሚ ዘውጸኦ መግለጺ። ኣብቲ ብ 18 ሚያዝያ ዝነበረ በረራ ድማ ሰራሕተኛታት ኤምባሲ ኣመሪካ ከምዘይነበሩን፡ ብምኽንያት ኮሮናቫይረስ ናብ ዓዶም ዝተመለሱ ሰራሕተኛታቱን ስድረኦምን ኣብ ወርሒ መጋቢት ዝተመለሱ ምዃኖምን ገሊጹ። መብዛሕተኦም ሰራሕተኛታቱ ብሰንኪ ኮሮናቫይረስ ዋላ'ኳ ኣብ ገዝኦም ኮይኖም ይሰርሑ እንተለዉ፡ ኤምባሲ ኣመሪካ ኣብ ኣስመራ ክፉት እዩ ዘሎ ኢሉ። እቲ ኤምባሲ 23 ሚያዝያ ዘውጸኦ ጽሑፍ እንታይ እዩ ዝብል?
